প্রধানমন্ত্রী নরেন্দ্র মোদি ‘রাজধর্ম’ পালনে ব্যর্থ, বিস্ফোরক খাড়গে

ওয়েবডেস্ক: প্রধানমন্ত্রী নরেন্দ্র মোদিকে (Pm Narendra Modi) নিশানা করে তোপ দাগলেন কংগ্রেস সভাপতি মল্লিকার্জ্জুন খাড়গে (Congress President Mallikarjun Kharge) । খাড়গে বলেন, রাজধর্ম (Rajdharma) পালনে ব্যর্থ প্রধামন্ত্রী। মণিপুরে (Manipur) ইস্যুতে প্রধানমন্ত্রীকে নিশানা করে খাড়গে বলেন, ২০২২-এ শেষবারের মতো মণিপুর সফর করেছিলেন প্রধানমন্ত্রী, তার পর থেকে আর মণিপুর আসেননি তিনি। এই তিন বছরের প্রধানমন্ত্রী ৪৪ বার বিদেশ ভ্রমণ, দেশের রাজ্যগুলিতে ২৫০ বার ভ্রমণ করেছেন, কিন্তু এখনও পর্যন্ত মণিপুরে আসার সময় হল না। মণিপুরের জনগণের প্রতি এই উদাসীনতা এবং অবজ্ঞা কেন? রাজনৈতিক জবাব দিতে হবে।

এক্স হ্যান্ডেলে কংগ্রেস সভাপতি বলেন, প্রধানমন্ত্রী নরেন্দ্র মোদি রাজধর্ম পালনে ব্যর্থ হয়েছেন। ২০২৩ সালের ৩ মে থেকে মণিপুর জ্বলছে, ২৬০ জনের বেশি মানুষ নিহত হয়েছে, ৬৮ হাজার মানুষ ভিটেমাটি ছেড়ে ত্রাণ শিবিরে আশ্রয় নিয়েছে। কিন্তু বিগত দু বছরে প্রধানমন্ত্রীর একবারও মণিপুরে পা দেওয়ার সময় হল না। খাড়গের আরও সংযোজন, নরেন্দ্র মোদিজি, মণিপুর শান্তি, স্বাভাবিক জীবন যাপনের প্রতীক্ষায় রয়েছে। আমরা আপনাকে তিনটে প্রশ্ন করতে চাই।

আরও পড়ুন: কেদারনাথ ধামের প্রবেশ দ্বার খোলার প্রথম দিনেই ভক্তদের সংখ্যা ৩০ হাজার ছাড়িয়ে গেল

২০২২-এ আপনি মণিপুরে শেষ নির্বাচনী জন সমাবেশ করেছিলেন। তার পর ৪৪ টা বিদেশ ভ্রমণ করেছে, দেশে মধ্যে ২৫০ জায়গায় গেছেন। কিন্তু এক সেকেন্ডের জন্য আপনার মণিপুরে আসার সময় হল না? মণিপুরের জনগণের প্রতি এই উদাসীনতা এবং অবজ্ঞা কেন? রাজনৈতিক জবাবদিহি কোথায়? রাজ্যের জনগণ দাবি করলেও সেখানে রাষ্ট্রপতি শাসন জারি করা হয়নি। খাড়গে বলেন, অনুরোধের ২০ মাস পরেই যখন কংগ্রেস দল কর্তৃক আনা অনাস্থা প্রস্তাবের মুখোমুখি হয়েছিল এবং বিজেপির নিজস্ব বিধায়করা মুখ্যমন্ত্রী নির্ধারণ করতে পারেননি, তখনই এটি আরোপ করা হয়েছিল।

খাড়গের প্রশ্ন, কেন ডাবল ইঞ্জিন সরকার তার নাগরিকদের নিরাপত্তা ও সুরক্ষা প্রদানের সাংবিধানিক দায়িত্ব পালনে ব্যর্থ হয়েছিল? কেন মুখ্যমন্ত্রীকে আগে বরখাস্ত করা হয়নি? খাড়গে বলেন, আপনার ডাবল অ্যাসাল্ট সরকারও মণিপুরে শান্তি রক্ষায় ব্যর্থ। স্বরাষ্ট্র মন্ত্রণালয়ের শাসন জারি হওয়ার পরেও এখনও মণিপুরে শান্তি ফিরে আসল না। খাড়গের অভিযোগ, যে কেন্দ্র তাদের “পদস্থ অক্ষমতা” লুকানোর জন্য “তাড়াহুড়ো করে, মধ্যরাত ২ টোয় রাষ্ট্রপতি শাসনের জন্য একটি প্রস্তাব পাস করেছে।

রাজ্যসভার বিরোধী দলনেতা বলেন, গত দুই বছরের জাতিগত সংঘাতে মণিপুরের অর্থনীতি হাজার হাজার কোটি টাকার ক্ষতি হয়েছে।

প্রধানমন্ত্রীকে নিশানা করে খাড়গের প্রশ্ন, স্বরাষ্ট্রমন্ত্রী ঘোষিত শান্তি কমিটির কী হল? কেন আপনি দিল্লিতেও সকল সম্প্রদায়ের ক্ষতিগ্রস্ত মানুষের সাথে দেখা করেননি? কেন আপনি রাজ্যের জন্য একটি বিশেষ প্যাকেজ ঘোষণা করেননি?

দেখুন আরও খবর-